מועצת עומר נגד תאגידי המים: ''לא נצטרף, זה יפגע בשירות לתושבים'' | Branza
מועצת עומר נגד תאגידי המים: ''לא נצטרף, זה יפגע בשירות לתושבים''
עומר קיבלה אולטימטום מנציבות המים להצטרף לתאגיד המים המשותף לב''ש, רהט ואופקים - והחליטה להתנגד בתוקף
תגיות: עומר, תאגיד מים, מכון טיהור, ברנז'ה NEWS, דני בלר
מכון הטיהור היישובי בעומר (צילום: מועצת עומר)
בישיבת המועצה אשר נערכה השבוע, המועצה אישרה מחדש את התנגדותה להקמת תאגיד מים וזאת על פי בקשת מרכז השלטון המקומי. חוק תאגידי המים והביוב משנת 2001, זהו חוק אשר קבע כי על הרשויות להקים תאגידים שינהלו את משק המים והביוב כמשק סגור, מתוך כוונה לאפשר טיפול יעיל בתשתיות המים והביוב במנותק מתקציב הרשות המקומית.
מאז 2008 הוקמו ברחבי הארץ 52 תאגידי מים, וניהול משק המים במרבית הרשויות המקומיות עבר אליהם, בפועל רוב התאגידים נמצאים בגירעונות כספיים. בנוסף, ישנן תלונות רבות, מצד צרכנים, על חיובי יתר בגין צריכת מים, שסוקרו בהרחבה בתקשורת.
לאחרונה התקבלה דרישה מנציבות המים, שנצטרף לתאגיד המים והביוב המשותף לרהט, אופקים ובאר שבע, מועצת עומר בתוקף למהלך זה.
פיני בדש ראש המועצה ציין: "אצלנו בעומר המים המסופקים לתושבים מגיעים מבאר הנמצאת בכניסה לישוב כשאיכות המים מעולה בתוספת פלואור טבעי. מכון הטיהור הינו בבעלות המועצה ו-95% מהשטחים הציבוריים מושקים במים מטוהרים בעזרת עשרות מחשבי השקיה חדישים, בכל נושא המים מטפלת מחלקת האחזקה והתושב זוכה לטיפול חסכוני, יעיל ומהיר, ניהול משק המים והביוב בעומר מתבצע בנוהל של משק סגור".
מועצת עומר הייתה חלוצה בתחום השבת מים ומומחים מכל העולם הגיעו ללמוד מהנעשה במכון הטיהור היישובי, שמזה שנים רבות מטהר מי קולחין לרמה של מים טהורים, המשמשים להשקיית השטחים הירוקים הרבים ביישוב.
צרוף עומר לתאגיד מים וביוב אזורי, כך טוענים במועצה, יפגע קשות בשרות הניתן לתושבים ומכאן נובעת התנגדות המועצה לתאגיד והיא פנתה כרשות איתנה, לקבלת פטור על פי החוק.
'; var id='8908'; var page_url='https://branza.co.il/'; $.ajax({ type:'POST', url:page_url+'site/article/update_fbcounter/', data:'id='+id+'&share_count='+share_count+'&commentsbox_count='+commentsbox_count+'&total_count='+total_count, success:function(response) { console.log(response); } }); }